CELEX: E2005P0002
Language: hu
Date: 2005-02-10 00:00:00
Title: Az EFTA Felügyeleti Hatóság 2005. február 10-án indított pere az Izlandi Köztársaság ellen (E-2/05. ügy)

19.5.2005   
            
            
               HU
            
            
               Az Európai Unió Hivatalos Lapja
            
            
               C 117/27
            
         Az EFTA Felügyeleti Hatóság 2005. február 10-án indított pere az Izlandi Köztársaság ellen
   (E-2/05. ügy)
   (2005/C 117/08)
   Az EFTA Felügyeleti Hatóság 2005. február 10-án az EFTA-Bíróságon pert indított az Izlandi Köztársaság ellen. Az EFTA Felügyeleti Hatóságot (35, Rue Belliard, B-1040 Brüsszel) Niels Fenger és Bjørnar Alterskjær, mint meghatalmazottak képviselik.
   A felperes szerint a bíróságnak:
   
               1.
            
            
               ki kell mondania, hogy mivel az Izlandi Köztársaság az előírt időszakon belül nem törölte el és vonta vissza a 2004. február 25-i 21/04/COL határozatban az EGT-megállapodással összeegyeztethetetlennek ítélt adózási rendszer keretében nyújtott támogatást, nem teljesítette az említett határozat 2., 3. és 4. cikkében foglalt kötelezettségeit; valamint
            
         
               2.
            
            
               el kell rendelnie, hogy az Izlandi Köztársaság fedezze az eljárás valamennyi költségét.
            
         Jogi és tényszerű háttér, valamint a jogi érvek igazolása:
   
               —
            
            
               1999. márciusában Izland az EFTA Felügyeleti Hatóság értesítése nélkül fogadta el a nemzetközi kereskedelmi vállalatokról szóló 31/1999 törvényt. Lsd. a Felügyeleti és Bírósági Megállapodás (FBM) 3. jegyzőkönyvének 1. cikk (3) bekezdését.
            
         
               —
            
            
               2004. február 25-én az EFTA Felügyeleti Hatóság elfogadta a 21/04/COL határozatot, megállapítva, hogy a törvényben szereplő adózási intézkedések az EGT-megállapodás 61. cikkének (1) bekezdése alapján állami támogatásnak minősülnek, továbbá, hogy a támogatás eljárási szempontból törvényellenes volt, mivel a Felügyeleti Hatóságot nem értesítették, valamint hogy a támogatás nem összeegyeztethető az EGT-megállapodással.
            
         
               —
            
            
               Az FBM 3. jegyzőkönyve II. szakaszának 14. cikkét alkalmazva az EFTA Felügyeleti Hatóság úgy határozott, hogy a támogatást az 1999-es pénzügyi évtől kezdődően vissza kell vonni a kedvezményezettektől.
            
         
               —
            
            
               Az Izlandi Köztársaság az előírt időszakon belül nem tett eleget a 21/04/COL határozatban foglaltaknak. Ezért az EFTA Felügyeleti Hatóság az FBM 3. jegyzőkönyve I. szakasza 1. cikke 2) bekezdésének megfelelően jelentette az ügyet az EFTA-Bíróságnak.